
POČETAK HRVATSKOGA SELJAČKOGA POKRETA 


Predavanje Mihovila Pavieka Miškine održano 3. 
prosinca 1936. u Zagrebu u dvorani »Pučkoga sveu- 
čilišta« u priredbi »Doma Stjepana Radića«. 


Gospođe, gospodo i braćo radnici! 

Bilo je to godine tisuću devet stotina i ireće, 
to jest u vrijeme, kad je u Hrvatskoj, domovini na- 
šoj, Khuenova sila bila najjača, najbezobzirnija i naj- 
bezobraznija, kad je ta sila bila tako jaka, da je 
mimo temeljnoga državnoga zakona, t. j. hrvatsko- 
ugarske nagodbe od g. 1868. na svima zajedničkim 
zgradama postavljala madžarske natpise. U to vri- 
jeme bio sam mladić, zapravo dijete od 16 godina. 
Svišivši pučku školu sa dvanaest godina, preselio 
sam se po starom seljačkom običaju iz sobe u 
štalu, da bude više mjesta drugima i nastanio se 
stalno u njoj. Dvije daske iznad sjenika, pregršt 
slame ispod glave, dvije oircane plahte i — go- 
tov namještaj. Muhe i buhe prijatelji, blago braća 
i drugovi, ljeti vrućina, zimi zima, od isparivanja 
gnoia uvijek pokvaren i sparan zrak, slabe oči i 
osjetljiva pluća, pa mnoge noći nisam mogao spa- 
vati. Razmišljao sam o koječemu, što sam gdje čuo. 


A u ono doba vidjelo se i čulo na selu koješta. 


Neki su vidjeli duhove, drugi vile, vješiice, no od 
svega najgore je bilo, čega smo se mi djeca naj- 

više bojali, neki »mrak«, koji negdje zovu mora. 
Mraka se sve najviše bojalo, jer je to bio velik, 
velik čovjek, a bez glave, a mogao se zavući bilo 
kud, pa i kroz ključanicu. Došao bi po noći, legao 
na čovjeka, davio ga, gušio i ispijao mu krv. Bo- 
jali smo se strašno. Od toga zla moglo se jedino 
tako obraniti, da bi čovjek preko sebe metnuo 
metlu. Moja mati više pula me požalila, što tako 
mlad moram spavati ovako sam. Drugi su govo- 
Tili: »Neka se za mlada uči teškoći, bit će mu u 
životu lakšel« I tako je ostalo. 

Mnoge sam noći proveo tako i kad nisam mo- 
gao spavati, razmišljao sam o koječemu. 

U školi naime učili smo u katekizmu, zašio 
smo na svijetu? Na svijetu smo zato, da Boga spo- 
znamo, ljubimo, služimo i tako u nebo dođemo. Ali 
u životu činilo mi se odmah u djetinjstvu nekako 
drugačije: da se mučimo, kojekomu robujemo, pa 
i vlastitoj životinji. 

O tomu eto razmišljao sam, bojao se »mraka«, 
sanjao o dobrim vilama, molio anđele, da me ču- 
vaju i tako mi eto prolazile noći. 

No godine 1903. dogodilo se nešto neobično. 
Pronosile se neke novosti. Tako je jednoga pro- 
ljetnoga dana proletjela poput munje selom vijest, 
da su u Zagrebu nekakvi juristi na kolodvoru po- 
lupali prozore, poskidali madžarske grbove i nat- 
pise. | 

— Ine samo polupali! I činovnike natukli! — 
dočuo netko. 

— [u Karlovcu. 

— Iu Bakru. 

— Na Rijeci.. . Tamo im je pomogla i vojska. 
Tamo negdje u Zaprešiću nalupali su bilježnika. 
Bio je lopov. — Ondje Židova, varao je narod, ta- 

imo ovrhovoditelja: provaljivao je u seljačke do- 
move. Ondje popa: bio je madžaron; ondje seljaka, 
koji je glasovao za vladu. I sva ta čuda radili su 
juristi. 

— A tko su to »juristi«? — pitali se psa u 
čudu. 

— Juristi, to su vam oni dijaci, koji su išli u 
»crnu školu«, a nisu ju svišili, — pripovijedao nam 
neki stariji čovjek, koji je bio u ratu s »Prajzom« i 
Talijanima g. 1866. Bio je u Beču, zatim blizu Rima, 
pa je narod do njega mnogo držao. 

— Ti juristi mogu vam sve: mogu se preobra- 
ziti u pticu, u zvijer i svuda se neopaženo zavući. 

— A hoće li i k nama? — upita jedan. 

— Trebalo bil — primijeti drugi. — I mi ima- 
demo dosta lopova. Načelnik načelnikuje već dva- 
deset godina; prije sirotinja kao i drugi, danas... 
Bilježnik, otkad je općina... Blagajnik, doskitao se 
odnekud bez gaća, a sada — gospodin blagajnik: 
čuva i premeće naš novac... Nikad mu ih nije do- 
sta, uvijek nekakvi zaostaci... Kradu, varaju, sva- 
ke se noći opijaju i nitko im ništa ne može. I da- 
kako, da su svi uvijek glasovali za madžarone. O 
tomu se govorilo u selu, govorilo na paši, kamo 
bih i ja svake nedjelje išao i pitalo se i čekalo se, 
hoće li i k nama doći, da nas riješe zla i krivice, 
koja nas muči... I jednoga, čini mi se, svibanj- 
skoga dana, kad je sunce već ogrijalo zemlju, kad 
su najljepše cvali jorgovani i jabuke, na spremištu 
vatrogasnih sprava, gdje su se obično lijepili ogla- 
si, osvane komad običnoga žućkastoga papira s 
ovakvim sadižajem: 

»Braćo patnici! Došao je čas, budite složni, 
kad mi dođemo! Juristi.« 

Brzo se o tom pročulo: selom. Idu. . Jedan ih 

je već vidio.i na putu... Drugi kod cigana, u dru- 
gom selu. Tamo je bio jedan. Pitao za put u selo. 
Ondje pet. Pješke, na kolima, stari, s dugima si- 
jedim bradama, mladi, okreini kao gospodične. 

Ali dočuli za taj papir i oni u općini. Poslali 
redara, da vide... Bogme i s puškama. I to nije 
bilo dosta! Došli žandari, javili na kotar, kotar žu- 
paniji, županiji vladi i mjesto jurista došla kompa- 
nija vojske. 

— Jao! Ne će biti dobro! Sve će nam izjesti! 
— jaukali ljudi. 

— 1 strijeljat će nas! Svakoga desetoga strije- 
ljati. Kao ono u Italiji, kad se popuntala vojska... 
Cijeli bataljun u red. Svaki deseti van! — tumačio 
nam čovjek, koji je bio u ratu. 

— Nismo mi svi krivi! Neka trpi onaj, koji je 
kriv, tko je to napisao. 

— A treba reći, — požuri se jedan. 

— Tko će naći krivca, koji je donio taj glas. 
Taj će se znati dobro sakriti! Najbolje je šutjeti — 
uputi drugi. 

— Pomoliti se treba — uzdahne ireći. 

— Pomoliti? A komu? Gdje ima tko, kod koga 
molitve pomažu? 

Tu je sada nastalo pitanje, otvoreno pitanje, na 
koje je irebalo odgovoriti. Kako bilo odgovoriti. A 
zijevala je praznina. 

-— K popu! On je školovan čovjek. On zna sve, 
njegove molbe sluša Bog, boji ga se vojska i juri- 
sti — oglasi se neki starčić. 

— Popu? A tko će k njemu, kad njegova gaz- 
darica nikoga ne pušta u sobu osim kad donosi 


lukno ili ide na zapis — primijeti drugi. 
— K učitelju! — oglasi se potiho jedan moj 


sudrug. — Učitelj je dobar čovjek. Znao bi kaikad 

onako, u svatovima, uz čašicu vina lijepo nazdra- 
vljati »lijepoj našoj domovini«, »Zrinskomu i Fran- 
kopanu« i »Jelačiću banu«. Ali vladin činovnik, 
glasovao je za madžarona. Silio dapače nas, djecu da 
kupujemo nekakav kalendar, za koji su naši stari 
govorili, da je bio krivi, jer su u njemu bile slike 
Khuena, Krajčovića, Rubida. 

Oni iz općine od reda lopovi. 

Pandur, pijanica i ženskar, znao bi se izderati 
kao pas, ako je netko došao u ured onako po do- 
maći, s lulom u ustima (s cigarom se dakako uvi- 
jek smjelo i moglol). A gdje istom načelnik, biljež- 
nik, blagajnik?!... Sve ober-lopovi!... 

— Predstojniku! — primijeti neiko nesigurnim 
glasom. 

— Što? Predstojniku? Taj ni do vrata ne pušta, 
već u hodniku se izviče i presudi čovjeka... 

— K banu!. 

— Ići ćemo k banu, bilo je riješeno. On je ipak 
najveći, jer je on mjesto kralja. 

— K banu? A iko zna gdje on stanuje? A onda 
sigurno ni njegova sluškinja nikoga ne pušta, da 


mu ne zamaže pod. A ako se i može, znade li on 


po našemu govoriii? Ako su njegovi službenici ma- 
džaroni, on je možda Madžari Mi u selu nemamo 
čovjeka, koji bi znao madžarski. : 

— Možda bi njemački? — požuri se neki. — 
imamo dvojicu, koji znadu njemački. 

U istinu, bila su dvojica, koja su nekad polazila 
graničarsku školu, služila vojsku u Trstu i kad bi 
ovako neiko od gospode došao u selo, uvijek bi 
počinjali njemački. 

 — A gdje bi oni išli? Jedan ima državnoga pa- 
stuha, drugi se nada dobiti ga. Dobri su s onima u 

općini, a sada je i prijeki sud. Tko bi njih nagovo- 
tio, da idu kuda iz sela? 
— Pa i oni su naši suseljani, i njih se sve to 
tiče. | 
"_ Pusti ti njih! Oni će se već nekako izvući, 
a ti se brini za sebe... 
I tako su prolazili dani, i tako su prolazile no- 
ći. Hoćemo li platiti, ne ćemo li platiti? Hoće li 
nas strijeljati, ne će li nas strijeljati? Mozgali ljudi 
i šapćući pitali među sobom. 
— Tko zna? Gospoda sve mogu! Mogu nam 
oprostiti, smiju nas i pritisnuti. 
— O Bože, Bože, smiluj nam se! — vapile žene 
i pritiskale k sebi djecu. 
— Zaboravio nas Bog i prepustio vragovima! 
— u očaju govorili ljudi. 
A jurista od toga dana kao da je nestalo. 
— Sve su ih pohvatali, zakovali u lance i za- 
tvorili — pripovijedao neki puinik. | 
— Prebjegli su u Bosnu. Tko bi njih uhvatio! 
— dočuli opet drugi. ĐĐ KOA 
— A kaj stoji v »cajtungah«? — pitali bi ljudi 
nekoga šoštara, koji je više puta išao u grad po 


kožu i tom zgodom donašao nekakve novine »Pri-: 


jatelj Naroda«. 

— A što ja znam, kad ih vidim jedanput na 
mjesec. Trebali bi pitati popa, on čita svaki dan 
i to nekakve velike, koje se zovu »Obzor«. | 

— Čita, ali što u njima stoji, to zna on. Tko bi 
njega pitao. | | 

One, u koje je seoski trgovac zamatao robu, 
nitko nije razumio, jer su bile njemačke, a kad bi 
ga tko zapitao, napičio bi usne i ništa nije htio re- 
ći. Dočulo se, istina, da u Koprivnicu k nekomu 
fiškalu dolazi iz Zagreba »Hrvatsko Pravo«. Kod 

njega je dapače jedan naš čovjek vidio hrvaisku 
zastavu, ali koja korist od toga, kad je kod nas bila 
vojska i madžaroni. A k tomu fiškalu nitko se nije 
usudio ni otvoriti vrata, a kamo li pitati za »Hrvat- 
sko Pravo«, jer je za obični razgovor ogulio čo- 
vjeka. 

Bog visoko, car daleko. Prošao tjedan, dva, 
mjesec u takvim prilikama, dok jednoga jutra nije 
nestalo vojske i čulo se, da je. Khuen odletio preko 
Drave. | 

Eto, gospodo, to vam je slika jednoga sela, 
jednoga našega hrvatskoga sela u vrijeme, kad je 
u Zagrebu bilo već nekoliko političkih stranaka. U 
doba, kad je cio naš politički život i rad sviju na- 
ših političara i javnih radnika sve tamo od ilirskoga 
pokreta, od naših preporoditelja, pa dalje bio is- 
prepleten jednom mišlju, jednim radom za Veliku 
Hrvatsku. U doba, kad su mnogi naši veliki Hrvati, 
»Obzoraši« i Starčevićanci, čisti i nečisti pravaši, 
natjecali se, iko će napisati ljepši program, tko ko- 
ga više opsovati i iko komu više izdajstva nalio- 
variti na leđa. U doba, kad su naša književna dru- 
štva, »Matica Hrvatska«, »Jeronimsko drušivo«, iz- 
davala »najljepše knjige za narod«. A narod, se- 
ljački narod, osim molitvenika, porezne knjižice i 
»Senje majke Marije«, koju su i stare naše mamice 
sakrivale u krevete — ništa nije ni vidio. 

U doba, kad je u Zagrebu već izlazio »Dome«, 
list za razgovor i nauk hrvatskomu seljaku, od naj- 
većega našega mislitelja i poznavača duše i osje- 
ćaja narodnih, Ante Radića. 

I još nešto. Tako je bilo u mojemu selu, u se- 
lu, koje je imalo preko 50 godina svoju školu, gdje 
nepismenih ljudi tako reći nije bilo. U selu, koje 
nikad nije kmetovalo, jer su naši stari bili slobod- 

njaci, a neki i plemići. A zamislite sebi sela bez 
škole i pismenih ljudi! Školovana gospoda u svo- 
jima uredima stvarala su planove za Veliku Hr- 
vatsku. U novinama klala se, a svi kao po dogovoru 
izrabljivali neuki seljački narod. A gledali su na 
nj s visoka, neki i s prezirom. 

Te jeseni izišao je u starčevićanskom listiću 
»Hrvatski Radnik«, koji je moj otac negdje dobio, 
napadaj na nekoga ludoga Radića, koji da je na- 
pisao knjižicu »Najjača stranka u Hrvatskoj«, u ko- 
joj se veli, da će to biti seliačka, kad se seljašivo 
složi i organizira. 

Taj broj »Hrvaiskoga Radnika« išao je selom 
od ruke do ruke i potaknuo ljude na razmišljanje. 

— Kakav Radić? Tko je taj čovjek, koji misli i 
piše o seljaku? 

— E, ljudi, to mora da je nešto za nas, kad 
gospoda viču — primijeti jedan naš susjed i odluči 
nabaviti tu knjižicu i »Dom«, koji ie bio tu spome- 
nut. 

To je bila prva zvijezda na obzorju sela, to je 
bio prvi melem za našu izmučenu dušu! 

A sada, gospodo, trebali bismo načiniti velik 
skok, da možemo razumjeti, kako je došlo do ioga, 
da je narod, osobito seljački narod bio u tolikoj 
tmini, neznanju i u tolikom strahu pred svojom go- 
spodom. . 

O postanku svijeta, stvorenju i svrsi čovjeka 
postoje u glavnom dva nazora: Biblije iliti Svetoga 
Pisma i prirodnih nauka. 


Biblija ili Sv. Pismo uči nas: Gospod Bog stvo- 


tio je svijet u šest dana. Prvi dan svijetlo, drugi 
dan razdijelio nebo od zemlje, zemlju od vode i 


iako dalje, a na koncu načinio iz zemlje čovjeka, 
udahnuo mu besmrinu dušu i postavio ga u raj ze-. 

maljski. Kad je zaspao, izvadio mu rebro i stvorio 
od njega družicu. Čovjek je u raju sagriješio, Go- 
spod Bog ga istjerao iz raja i prokleo: »U znoju lica 
svojega jest ćeš odsad hljeb svoj! Mučit ćeš se i 
na koncu umrijetil« 

Posljedica ovoga grijeha, ova kazna nije sti- 
gla samo njega, ona je prešla na njegovo potom- 
stvo, t. j. na cijelo čovječanstvo. 

Neki učenjaci tumače drugačije i to po prilici 
ovako: Zemlja se oikinula od neke užarene mase, 
plinovi se skrutili, na koru uhvatila se plijesan, ra- 
zvili se lišajevi, mahovina. To je trulo i davalo 
hrane drugima bilinama, koje su u različitim kli- 
matskim prilikama nicale, rasle i razvijale se, dok 
nije nastalo i drveće. Negdje, no sigumo u vodi, 
nekim čudnim i nerazumljivim načinom nastao je i 
prvi život, koji se isto tako širio, razvijao od sićuš- 
nih i nevidljivih jednostaničnih životinjica, pa pre- 
ko vodozemaca, gmazova do čovjeka. 

Mi ovo ne bismo trebali govoriti, da nije bilo 
ovoga: Seljačkomu se narodu tumačila Biblija, a 
oni, koji su polazili škole, držali se onoga drugoga, 
naučnoga učenja. A pomislite, kolika je razlika u 
tom, vjeruje li netko u jedno ili u drugo. 

Živiš li prema onomu, što uči Biblija, treba ži- 
vjeti tako, da izbjegneš Božjoj kletvi, treba u znoju 


lica svoga raditi, upregnuti se i što više, io bolje. 


Jer — što čovjek većma stradava, što se više pati, 
što strpljivije podnosi sve zlo, koje ga bije, što ra- 
dije i dragovoljnije daje svoje drugomu — to veća 
ga čeka nagrada, veće blaženstvo na drugom svi- 
jetu. Ovaj je život kratak!l Da i stotinu godina po- 


traje, što je to prema — vječnosti! A onaj drugi je 
vječan! 


Tko ne živi po Bibliji, tko vjeruje nauci i nje- 

zinom učenju, da se čovjek razvio iz nižih životinja, 
da nije bilo prvoga: grijeha, da nema nikakvoga 
prokletstva, a prema tomu ni zapovijedi, da se 
znojiš, taj će izbjegavati rad i muku, ne će strpljivo 
podnositi patnje, nego će ih se nastojati riješiti ma- 
kar na taj način, da drugoga upregne, da za njega 
vuče. | 

Primjenjivanjem ovoga učenja razvile se i dr- 
žave, među koje spadaju i one, u kojima su »ze- 
maljska gospoda« iliti plemstvo i svećenstvo imalo 
u svojima rukama sudbinu cijeloga ostaloga na- 
roda kroz stotine godina. 

O tom, kako je u takvim državama živio seljak, 
ne ću govoriti, jer o tom najrječitije govore seljačke 
bune čitavoga svijeta. A takvih buna imali smo i 
mi nekoliko, od kojih je najveća i najpoznalija ona 
god. 1573. pod Matijom Gubcem. ' 

I zato, ne ćemo se natezati: odakle je čovjek 
došao i kamo ide. To je posao onih, koji za to ima- 
du volje i vremena. Seljak većinom misli ovo: 
čovjek je tu, a jer je tu, treba hrane i odjeće, mira 
— reda i pravice, on hoće ljudski život. A ioga 
niti je bilo, nit ga danas ima, niti će ga biti, dok si 
ga narod ne stvori sam. 


U državi staleža i redova bilo je zlo. No kako- 
god je selo živjelo teško i strašno, ipak je hrvat- 
ski seljak ostao živ do dana današnjega, jer si je 
iz svoje pradomovine donio jednu ustanovu, u ko- 


joj je bez obzira na sve nauke, na sve vjere, na sve 


vlade i države živio svojim posebnim životom, a 
to su bile stare naše kućnezadruge. U tim za- 
drugama bilo je uvijek više ljudi, toliko članova, 
da je imao tko uzeti pušku u ruke, zaorati njivu, 
njegovati blago, brinuti se za djecu, pripremiti jelo. 

A to nije bilo ni nemoguće, jer je imao ono, što 
mu je trebalo — komadić zemlje. 

A zemlja — to je seljaku ono, što je ribi voda, 
ptici zrak, zvijeri šuma, činovniku namještenje, tr- 
govcu kupci. I u Vojnoj Krajini, a još više kod vla- 
stelina negda nije od seljaka nitko otimao zemlju, 
dapače zakonom ga silili, da ostane uz nju. A kad 
ie imao zemlju, mogao je imati žita i blaga. 

Kolikogod ga gnjela bezdušna vlastela, koliko- 
god mu se zagledalo u klijeti i hambare, u kolce 
i pojate, nikad mu nisu mogli oduzeti više, nego što 
je imao, jer mu u zemlju nisu dirali, a prirod mo- 
gao je i sakriti, ili su mu morali toliko ostaviti, da 
preživi, jer su bili ovisni o njegovoj radnoj snazi. 

Kad bi umro kućegospodar u takvoj zadruzi, 
nije to donosilo osobitu promjenu, niti nanosilo ne- 
popravljivu štetu. Počelo se plačem, ako ne narav- 
nim, a ono naučenim, nastavilo se molitvom, pro- 
dužilo pijankom i završilo pjesmom. Drugi dan, kad 
bi se naspavali, izabrali bi novoga kućegospodara 
i išli dalje za poslom, kao da se nije ništa dogo- 
dilo. 

Ukinućem kmetstva iliti preuzećem vlasti treće- 
ga staleža, mnogo se toga na štetu seljakovu pro- 
mijenilo. Zakone za novi red stvaralo se u gradu 
prema potrebama trećega staleža i nove građanske 
države, koja je sve staro stubokom izmijenila. Uve- 
la se redovita vojska. Uredile općine, kotari, žu- 
panije, vlada. Svuda je trebalo ljudi, i to takvih, u 
koje će nova država imati povjerenja. Zato ih mora 
plaćati. I to ne kao nekad kod vlastelina, u živež- 
nim namirnicama, nego u novcu. 

A otkud da ga uzme? Neka novac dade onaj, 
tko posjeduje zemlju. Gdje će ga on uzeti, nego da 
proda prirod i prihod od zemlje. I tu sad nije bilo 

druge nego sve one harače i tlake pretvoriti u-po- 
tez i namet, pa plaćati novu gospodu. 

Sad je trebalo ljudi, koji će držati red. Trebao 
je netko, tko će znati, od koga i koliko će se ubrati, 
kako će se ubirati i dijeliti. A što se išlo dalje, po- 
trebe su bivale veće, pa je i selo moralo davati sve 
više. > 

Već kod segregacije su vlastela dobila bolju 
zemlju. Onda su joj općinski namet oprostili: vla- 
stelin je općinskoga nameta plaćao tek toliko, ko- 
liko najjači gospodar u općini. Najbolja im je ze- 
mlja bila proglašena neplodnom ili u nižem razre- 
du i tako oporezovana. 

Riješivši se knuta, bio je seljak u prvi čas za- 
dovoljan, ali dalje... Mjesto trećine i desetine sta- 
doše mjeriti zemlju: toliko imaš, ovoliko plaćaj! Ne- 
maš li, nije li urodilo, ne možeš li pretvoriti u no- 
vac — iko će to od vlasti istraživati: Nijesmo mi 
profesori, da ispitujemo, ni popovi, da ispovijeda- 
mo — vele ovrhovoditelji, kad dolaze u selo. — 
Ako ti je krivo, previše odmjereno, uživa li zemlju 
drugi, ili je neplodna — žali se ili moli, da ti se 
otpiše... Ali i molba i žalba stoje novaca... 

Jedne godine nije dala zemlja, druge uništila 
suša ili tuča, treće se nije moglo unovčiti... Bo- 
lesti u kući, crkavica, neiko se ženi, drugi umire, 
kuću ireba popraviti. Onda dolazi u zadruzi do 
razmirica: ka 

— Ti si kriv, ne znaš gospodariti. 

— Na tvoje se dijete potrošilo. 

-— Tvoja su djeca izjela. 

-— Tvoja žena potratila. 

— Meni bi bilo lakše, da tebe nema... I tako 
su se redala predbacivanja za predbacivanjima, a 

oni, kojima je to išlo u račun, stvorili su zakon o 
diobi zadruga. 

I sada, kad umre otac obitelji, još nije ohladio, 
evo mrtvozornika; letiš popu, letiš radi sprovoda, a 
općinski se bilježnik požuri i sam i sastavlja smr- 
tovnicu. 

— Ne morate se odmah dijeliti — veli. Onda 
spise šalje, po svojoj službenoj dužnosti, dalje. Ja- 
vni bilježnik odredi ročište i poziva nasljednike na 
ostavinsku raspravu. Što je veća procjena, veći su 
i posiotci. Nije li otac ostavio oporuku, prelazi ime- 
tak na svu djecu. Svakomu je premalo, jer ni u 
zajednici nije bilo dosta. Ali to se nikoga ne tiče. 
Niiko ne pita, imade li stranka još kakav imetak, 
imade li kakav drugi dohodak. Imade li mogućnosti, 
da bilo oikud sivori novac. Niiko ne pita, koliko 
je djece, jesu li zdrava ili bolesna, mogu li što 
privređivati i što će od njih biti. To se ne tiče onih, 
koji su proglasili načelo, da novac na cesti leži, 
treba ga samo znati podići. Ako se braća ne znadu 
svađati, sad je prilika, da im se io pokaže. 

— Oporuka nije u redu — šapće se jednomu. 
— Vama bi trebalo više pripasti — veli se drugomu 
i šalje k prijatelju, fiškalu. 

— Mi ćemo parnicu svakako dobiti — upućuje 
ovaj, računa gubitak svoga vremena za davanje 
upute i šalje po biljege ili k prijatelju mjerniku. 

— Na lice mjesta!... k Sudul... 

Diobni troškovi, stari dug, nove potrebe. Dosad. 
je bila jedna kuća, jedna štala, jedno dvorište, jed- 
na peć, odsad tri i sedam. Nijedan ne bi htio za- 
osiati, a to se i ne gradi svake godine. 

Kad se posjed od 20 rali podijeli na dva dijela, 
nastaju dva po deset. A velika je razlika između 
goemai na dvadeset rali od onoga na deset. 

A kad se ral dijeli na pet dijelova, kao što se često 
kod nas dijeli, onda tu više nema rali. Tu je sada 
pei međa i deset jaraka, u svakoj međi sigurno 
leglo za miševe, na svakoj međi stalno rasadište 
. korova. jedan drugomu gazi... Gdje se tu može 
valjano obraditi zemlja. 


A kako se odmjeruje porez? 

Godine 1928. bio sam nekoliko mjeseci općin- 
ski načelnik u svomu selu. Te godine dođe od mi- 
nistarstva preko županije i kotara na općine neki 
dopis, u kojemu je bilo preko dvadeset i više pi- 
tanja: Koliko stoji ral zemlje u vašoj općini? Koliko 
obradive, koliko neobrađene? Koliko je neplodne, 
koliko šume, vinograda it. d. Koliko stoji obradba, 
težaci, hrana, prirod, odjeća i obuća, konji i sprega, 
oranje i kopanje i t. d. Dobivši spis u ruke, dozna- 
čim ga kao načelnik na rješavanje sebi. Provodeći 
ga u urudžbeni zapisnik, dođe bilježnik k meni i 
veli: 

— Gospodine načelniče! Lijep ste si posao na- 
tovarili na leđa. Vi taj aki ne ćete riješiti ni za osam 
dana, a da ste ga odredili meni, naš bi pisar bio 
s njim gotov za par sati. 

— E, odredio sam i gotovo! Pokušat ću. 


I u istinu, namučio sam se. Što nijesam znao, 
pitao sam ljude, kad bi dolazili u ured. Tako je 
spis konačno otišao. 


Nekako nakon čeirnaest dana iza toga vidim 
jednoga jutra stane pred općinskom zgradom ko- 
čija, a iz nje iskoči ovisok, glatko obrijani gospo- 
din. Nisam se na nj obazirao misleći, da je kakav 
agenat i radio sam svoi posao. 

Čim je otvorio vrata, mjesto pozdrava upita: 

— A gdje je načelnik, Boga mu? 

Ja se okrenem, omjerim ga od pete do glave i 
rečem: 

— Oprostite, gospodine, moju drzovitost! Zna- 
dete, ja sam već kojekud ovako putovao, a i kod 
mene je bilo više ljudi. Kudgod sam došao, ili bi 
netko došao k meni, prvo mi je bilo, da se predsta- 
vim: ja sam taj i taj, došao sam radi ioga i toga, 
pa ako smo mogli razgovarati, dobro, ako ne, sva- 
ki k sebi! ' 

Gospodin se malo zacrvenio, raskopčao kaput, 
izvadio nalog s upitom: 

— Jeste li vi rješavali spis broj taj i taj? Da 
ne duljimo, znadete li, o čemu se radi? Radi se o 
izjednačenju poreza. Ja imadem kod županije tri 
kotara, u tima kotarima po nekoliko općina i nije- 
dan spis ne slaže se s vašim. 

Na ove riječi pogleda me bilježnik značajno, 
kao da je hlio reći: »I pravo ti je, kad nisi htio, 
da spis riješi naš pisar. Onda to toga ne bi došlol« 

— Mi bismo htijeli to urediti — nastavi gospodin 
— a računali smo ovako. Dade li ral zemlje šest me- 
tara pšenice, a cijena je pšenici 200 dinara, to je: 
onda 1200 dinara. Od toga neka je onomu, koji ju 
obrađuje devet desetina, a jedna desetina neka je 
državi, jer ja od svoje plaće dajem mnogo više. 

— Gospodine savjetniče — odgovorim mu ja 
— niste računali krivo, ali ste nešto zaboravili. Da 
vam se to ne dogodi drugi put, izvolite uzeti olov- 
ku i pribilježiti si. Prvo, što treba da znate, danas 
nije kao nekad, dok je seljak obrađivao vlasteli- 
novu zemlju. Danas seljaku ne daje zemlju ni Bog, 
ni država, a on ju treba, on ju mora imati, jer je 
ona za njega sve. To je njemu ono, što je činovniku 
namještenje, ribi voda, ptici zrak. A jer ju treba, 
mora ju — ako je nema — kupiti. Za to ireba no- 

vaca. Ni novac ne nalazi na putu, a ne smije ga ni 
pravili. Gdje dakle da ga uzme? U banci ili kod 
onoga, tko ga ima. Budući pak da zemlja treba 
svima, ona je skupa. Prošle godine kod nas je je- 
dna ral prodana za 45 tisuća dinara. No mi sad ne 
ćemo računati toliko, jer to nije prava cijena. Prava 
bi se cijena znala, kad bi jednaki broj kupovao i 
prodavao. Ovo je bilo drugačije. Došao čovjek iz 
Amerike, gdje je bio nastradao i dobio otpremninu. 
Kod kuće je čuo, da dolari padaju, pa da ne izgubi, 
promijeni ih u Zagrebu. Vrativši se, začuje, da i 
dinari idu dolje. Što sad? Uložit ih u što bilo! I 
čovjek je kupio zemlju. Onaj, koji nije bio u Ame- 
tici, ni slomio nogu, morao je drugačije, morao je 
u banku. Ono vrijeme, kako znate, kamati nisu bili 
veći od irideset posto. Molim vas, izračunajte sad 
kamate i prihod od pšenice... Ali želi li netko 
imati pšenicu, ona mu ne će narasti sama, nego 
ju treba posijati. Za sjetvu pak potrebno je stotinu 
i dvadesei kilograma sijalicom, a rukom mnogo vi- 
še. Kod nas slabo uspijeva bez umjetnoga gnoja, 
pa obično bacamo 150 do 200 kg na ral. To baca 
i onaj, koji nema soli u kući. Izvolite pribilježiti 
cijenu oda 90—95 dinara po metru. Još nešto. Kod 
nas se ore i po tri puta pod pšenicu. Ne znam, 
dolaze li i drugima ljudima ovako lude misli kao 
meni, ali ja sam izračunao, koliko koraka učini 
čovjek, dok izore ral zemlje. Načini ih do 27.000. 
Vi ste eto od Zagreba do Drnja došli vlakom, od 
Drnja kolima i imate pravo na kilometrinu. Kako bi 
bilo, da mi to pokušamo izračunati... 

Gospodin se digao 1 voli: 

— A iko bi s vama na kraj izišao?! Hajde da 
popijemo čašu vina. — I lijepo smo se rezišli kao 
prijatelji. 

Da vam ispripovijedam još nešto. Godine 1928. 
bio sam u Čehoslovačkoj na velikoj izložbi u Brnu. 
Tom zgodom vidjeli smo koješta, no jedan događaj 
osiao mi je živo u pameti. 

Na jednom mjestu pokazivali su nam, kako se 
pravi serum. Izveli su iz štale mladoga i zdravoga 
konja. Najprije ga veterinar pregleda, da li je zdrav. 
Iza toga metnu ga na vagu i izračunaju težinu. Kad 
je to bilo gotovo, zabodu mu u žilu na vratu iglu, 
metnu cijev u staklenku i krv je počela teći. Ispo- 
četka je izgledalo, kao da to konju godi, ali za čas 
se uznemirio i počeo se ritati. Čim se konj uzne- 
mirio, priskoči veterinar i reče: | 

— Stoj! Ne više, moglo bi konju škoditi! 

Kod nas to ide drugačije. Nitko nas nije pre- 
gledao, nitko meinuo na vagu, a cijedilo se do po- 
sljednje kapi. A kad su sve iscijedili, poslali su 
nam učitelja, da nas uči, kako ćemo živjeti. Kao 
uzor pokazuju nam Dansku i Holandiju, njihova 
uzora gospodarstva. A da kojim slučajem neiko 
njih preseli u naše prilike, htio bih vidjeti, kako 
bi oni za nekoliko godina izgledali. 


Nejednakost u borbi. Ovdje među nama ima 
nas dosta, koji smo bili u vojsci. Koji nisu bili, 
učili su gimnastiku, a pa mislim, da će me razu- 
mjeti. Kad se dođe u vojsku, što se uči najprije? 
Stajati. Glavu gore, prsa van, pete skupa, prste ši- 
rom. Ondje, gdje si ti stao, ne može niiko drugi 
stajati. Drugi stane do tebe, ali — šaka razmaka! 
Zašto? Da čovjek može stajati, kleknuti, sjesti, leći, 
okrenuti se, a da ni on komu, ni njemu iko ne smeta. 

Kad je to gotovo, vidimo, da ljudi, koji su se 
tu skupili, postaju jednaki. U nas na selu vlada 
strašna nejednakost. Tko ima više zemlje, a manje 

djece, u boljem je položaju, taj se nekako progura. 
Onaj s mnogo djece, a malo zemlje, nikako. Ne- 
kad je grad bio ovisan o selu i njegovima proiz- 
vodima. Selo je moglo sve svoje proizvode unov- 
čiti, barem toliko, da podmiri svoje dugove. 

Danas je drugačije. Radi povezanosti gradova 
s drugim državama, nisu naši gradovi više ovisni 
o našoj proizvodnji, nego mogu sve svoje potrebe 
namiriti iz pete države. Kad od sela ne bi ništa tra- 
žili, neka bi im bilo. Ali selo daje sve, ono plaća 
činovnike i službenike, a od grada ne prima u to- 
likoj mjeri ne samo radi slabe prođe, nego još više 
zbog slabih cijena, pa propada. Ne slabe svi na- 
jedanput niti jednako. Onaj, koji je jači — a jači 
je, iko nema djece ili ima više zemlje — prodaje 
svoje proizvode onaj čas, kad je najbolja cijena. 
Slabiji, kad ga pritisne nužda. 

Jači prodaje suvišak iz svoga gospodarstva, 
da namakne novac za potrebne izdatke, slabiji i 
ono, što mu i samomu ili njegovoj djeci treba. I 
tako, što ga većma stežu i vežu, to prije izgubi 
svoje mjesto u redu i nađe se izvan njega, pa mo- 
ra u svijet, trbuhom za kruhom. 


Bijeg u gradove. Prošli smo u kratko — u ko- 
liko ja kao seljak znadem — prilike i neprilike, u 
kojima je živjelo selo i seljak prije i sada. 

U državi »staleža i redova« kakogod je seljaku 
bilo teško, kakogod se za njega nije nitko brinuo 
osim u toliko, koliko je mogao davati i raditi — 
ipak je ostao živ, jer se od njega nije tražilo ono, 
što nema,atoje — novac. 

U državi trećega staleža vodi se o njemu bri- 
ga, no ta ga je briga gotovo upropastila. Zašto, 
i to sam rekao. 

Država »staleža i redova«, t. j. groiova i po- 
pova, posagradila je divne crkve i hramove Bogu. 
na slavu, prekrasne dvorce i utvrde sebi na obra- 
nu, kmetu na strah. Sve to spojila cestama i jabla- 
nima, da je bila milina. Zakonom je osigurala ži-- 
vot srni, zecu, jelenu i. fazanu tako, te i danas, u 
dvadesetom vijeku, u doba demokracije i privatne 
svojine, u doba slobode i općega prava glasa, kad 
svaki čovjek smije u svojemu dvorištu ili na svo- 
joj njivi ubiti susjedovu kokoš, gusku, purana i kr- 
maču, pred zecom ili srnom mora skinuti šešir, du-- 
boko im se pokloniti i umoliti ih, da se maknu. 

Država »trećega staleža«, t. j. država imućnoga. 
građanstva, tvorničara i drugih kapitalista učinila 
je još više. Sagradila je škole i vojarne, pošte i že- 
ljeznice, bolnice i sanatorije, banke i ivorinice. Sve 
je povezala sa cijelim svijetom. Na selo i seljaka. 
mislila je tek toliko, da se — kad mu progutaju 
grunt — može tom željeznicom i parobrodom od- 
vesti čak u Ameriku, da se u tuđim rudnicima de- 
re za druge i da trpa u i onako već prepune tuđe 
džepove. 


Razlika u mišljenju seljaka i radnika, Čuli smo,. 
kako siromaši selo, kako nestaju seljački gruntovi 
i kako od seljaka postaje najamni radnik. Sada. 
pak, pošto smo sve to saznali, treba da se upoz- 
namo i s promjenama, koje se zbivaju u duši toga 
čovjeka, kojega trgaju s njegova rođenoga doma. 
i sile, da odlazi u grad. 

Ako je na selu hodao bos i poderan, nije mu: 
se ipak nitko rugao, pače neki su ga i poštivali 1. 
pokazivali kao uzor djeci, jer — štedi! Došavši u. 
grad, vidio je odmah, da takav ne spada u ljudsko: 
društvo: svi od njega okreću glavu. Što sad? Na-- 

baviti novo! Ali kako? Grad ne poznaje suze ni 
molbei U gradu je novac sve. Novac, novac i no- 
vaci! imadeš li ga, čovjek si, nemaš li novca — 
nitko si i ništa. 

I sada taj čovjek počinje razmišljati o sebi, o 
selu, o svojemu životu, o novcu. U toj misli ne za- 
boravlja ništa: sjeća se onih, koji su ga otjerali iz 
sela, onih koji su ga stvorili ovakvim. Misli i ra- 
zmišlja, sluša razgovore i dolazi do zaključka, da 
se u gradu, u današnjoj državi može živjeti tek 
onda, ako te ona prizna svojim. I zato treba 
da se zavuče među one, koji vladaju, ili još bolje: 
da sam preuzme vlast i uredi državu onako, kako 
njemu ireba. Potvrdu te svoje misli nalazi na sva- 
kom koraku: vidi činovnika, trgovca, bankara, tvor- 
mičaral Svi oni dobro žive, svima je dobro, dok 
su uz vlasi. 


selo. To je drugi svijei. Kakogod je radniku 
posiao ideal u životu približiti se državi, postati 
njezinim sudionikom, uvući se u redove njezinih 
upravljača, ili još bolje: preuzeti ju sam u svoje 
ruke, tako je seljak dugo vremena diržavu mrzio, 
od nje bježao što dalje i najradije bi ju bio poru- 
šio, kako je to više puia bezuspješno i pokušavao. 
O tomu svjedoče tolike pobune od najstarijih dana 
do današnjega, koje sve nisu imale onako izrađenu 
osnovu o budućoj državnoj organizaciji, kao naša 
pod Matijom Gubcem. 

Zašto je tomu iako? Zašto je seljak oduvijek 
neprijatelj države? Zato, jer još nikad seljak nije 
u njoj vidio svoga prijatelja ni pomagača. Što više, 
on je u njoj svagda nalazio samo neprijatelja, oko- 
ve, koji su ga stezali, krvopiju, koji ga je sisao, 
Tasipnika svoje muke. Tomu se ne treba čuditi! 

Jednom ju je vidio u svojemu vlastelinu, u njego- 
vom španu, drugi pui u oružničkoj uniformi, u fi- 
nancu, ovrhovoditeljui Od nje je primao pozdrave 
u globama, taksama. kad nije imao čim soli da 
kupi, ona mu je nudila zatvore u ime svoga gosio- 
primstva. Ona ga stalno sili, da krade i okrača sebe 
i svoju djecu, ie da odnosi onima, koji imadu više 
i koji od njega neprispodobivo bolje žive, Ona mu 
uzima sina i to upravo onda, kad mu je najpoire-- 
bniji i tjera ga od kuće. Ode li u grad, na ulazu ga 
čeka maltar: —— plati! U gradu ne smije ni stati, ni 
sjesti, gdje bi htio. i . 

Tako je seljak uvidio, tako se osvjedočio, da 
ta država nije njegova, da nije za njega, jer nikad. 
nije nišia učinila, da mu živoi olakša, a kamo li i 
poljepša. Seljaka nikad niiko nije upitao, kako ži 
vi, kako će mu živjeti djeca, da li je što uštedio, 
nego samo: koliko mora dati. I zato je — kad je: 
mogao — irgao lance, iskaljivao bijes na onomu, 
koji mu je prvi došao pod udar, ako je u njemu 
vidio predstavnika vlasti. 

Ne može se reći, da u naše gospode nije bilo: 
ljubavi za narod, da su seljaka svi mrzili, ili mu 
bili neprijatelji. Ne! Nepošteno bi bilo što takvo 
tvrditi! Bilo je pače pojedinaca, koji su ga ljubili, 
iskreno mu željeli dobro, koji su ponešto za narod 
i uradili i dali. Ali za opći narodni rad, ili kako: 
mi to danas zovemo za politiku, to nije dosta. 
Nije dovolino želieti ili ljubiti, nego treba za narod, 
ili bolje reći, s narodom raditi, priznati mu, da je 1 
on čovjek, da kao čovjek ima pravo 
na ljudski život. Priznati svakomu ljudsko- 
mu sivoru ono pravo, koje ga pripada, a to je, da. 
može odlučivati svojom sudbinom. A 
budući, da je seljak temelj države, ima se i sva 

“politika voditi tako, da se taj temelj čuva i poma- 
že. Toga pak u naše gospode nije bilo do pojavlje- 
nja braće Radića. 

Do toga je sva naša politika bila očinska, 
pastirska, po kojoj je seljak bio »vrba, koju što 
više kljaštriš, to bolje se zeleni«. I radi toga je se- 
ljak bio protiv te i takve politike, protiv vlade, koja 
ju je provodila uvjeren, da sve zlo, koje ga sna- 
lazi, dolazi od nje i uslijed nje. 


B Dolazak braće Radića. Kad se nakon onoga du- 
ševnoga poiresa god. 1903. narod irgnuo od sna, 
počelo je u njemu sve više rasti zanimanje za ja- 
vro poslove, za onoga »ludoga« Radića, koji je 
napisao knjižicu »Najjača siranka u Hrvatskoj« i 
koji ie izdavao novine »Dom«. Godine 1905. pru- 
žila nam se prilika, da toga Radića i vidimo, ču- 
jemo i da se s njim porazgovorimo. 

Došavši prvi put u naše selo, bilo je prvo nje- 
govo pitanje: 

— Nose li ljudi molitvenike u crkvu? 

— Nose! — glasio je odgovor. 

= E, to je dobar znak! To znači, da ljudi mare 
za knjigu, pa će čitati i drugo što, kad im dođe u 
ruke. 

| Tom zgodom pokazao nam je novine »Hrvat- 

ski Narod« kao glavno glasilo Hrvatske pučke se- 
dljačke stranke i odmah se nekih desetak ljudi pret- 
Platilo na nj. 

| Prije početka sastanka donio je općinski redar 
veliku žutu kuvertu i predao ju pokojnom pred- 
sjedniku. On ju brzo pregleda i upita redara: 

— Tko vam je ovo dao? 

— Gospodin načelnik i bilježnik. 

_ A takol — Iza toga se okrene k narodu i: 
upita: — Imadete li svi pozivnice? 

— Svi — odgovore ljudi. 

_ Pazite — nastavi predsjednik. — Ovo je- 
pouzdani sastanak za pozvane osobe, a po zakonu 
od godine 1875., paragraf taj i taj, to nam je dozvo- 
ljeno. A vi — okrene se redaru — otidite lijepo- 
natrag i recite svomu načelniku ovo: On je go-- 
spodin načelnik tako dugo, dok to vi hoćete, a kad. 
ga više ne budete htjeli, možete ga lijepo poslati 
kući, odakle je došao. Gospodin bilježnik tako du- 
go je bilježnik, dok se drži zakona, na temelju ko-- 
jega je i izabran, postavljen i prima svoju plaću 
svakoga mjeseca. Ne će li, ili možda ne zna po- 
štivati zakon, recite mu, da ćemo ga tomu mi nau-- 
čiti. | 

Iza* toga se okrenuo k narodu i počeo mu tu- 
mačiti osnutak, svrhu i temeljne misli seljačke: 
stranke. Seljačka stranka, tumačio je, osnovana je: 
zato, da hrvaiski narod oslobodi dvojakoga zla: 
tuđe sile i domaće krivice. 

Što je tuđa sila, o tom ne treba potanko go- 
voriti. Domaću krivicu označio je ovako. Treba na-- 
rod osloboditi: | | 

1. Popovskoga zaglupljivanja, 

2. Židovskoga izrabljivanja i 

3. Činovničke samovolje. 

Da se ovo ne bi možda krivo tumačilo, kako se: 
često i činilo, potrebno je reći nekoliko riječi, i. 
to o svakoj točki posebice. 


Popovsko zaglupljivanje. »Vjera je, da se vje- 
ruje, politika, da se sudi« — znao je reći naš uči- 
telj Stjepan Radić, kad ga je tko napao ili što o: 
tom pitao. »Vjera neka se ne iznosi na ulicu, ona 

neka ostane u crikvi. Ona je stvar duše. Ona je naj- 
veća svetinja  prosvijećena čovjeka. Čovjek bez 
vjere je kao zvijer — veli narod. Za vjeru se gi- 
nuio i stradalo, a i sada se česio siradava. Nema 
većega zločinstva, ne može biti odurnijega čina, 
onego li komu narivavati ili otimati vjeru. Tuma- 
čenje vjerskih istina dužnost je dušobrižnika. Ali 
za to je crkva, koja je svakomu svela, dok je hram 
Božji, a ne trgovačka kuća. 

Ali duša se čovjeku buni, kad vidi, kako neiko 
u ime svemogućega Boga, u ime onoga Krista, koji 
je čitav život učio i propovijedao mir, ljubav pre- 
ma bližnjima, to sveto mjesto zlorabi u svoje svrhe. 
Kako onai, komu je osiguran kruh i krov, život na 
ovomu i na drugomu svijetu, pomoću te vjere radi 
protiv toga, da i drugi to postignu. I to ne kao po- 
litički protivnik, nego kao svećenik. 

A kako bi život bio lijep, kad bi svi to imali!! 

A danas! Dođite u sela, pa pogledajte: jedan 
je pastir, drugi su stado. Stado se smije i šišati — 
a da se često zaista i šiša i to do kože, o tomu ne 
ireba govoriti! — Narodu je zlo! Bije ga led, suša 
i tuča, uništavaju ga nerodice i pošasti, vara ga 
ovaj i onaj, okrade ga svaki, komu dospije u šake, 
Pa videći io, traži izlaz. »Svaka je vlast od Boga!« 
— propovijedaju neki pastiri. »Nijedna vlast ne 


pada bez Božje voljel« — Prema tomu je i svaka 
pomisao, da se seljak oslobodi zla, koje ga tišti, 
griješna. — »Jest, svaka je vlast od Boga — 


rekao je jedan naš svećenik — ali ju izvršuje vragl« 
Takvo naučanje na pokornost i poslušnost uništilo 
je u seljaku svaku vjeru u sebe i u svoju snagu. 
I u očaju su govorili ljudi: »Seljaka nije stvorio 
Bog, nego sam živi vrag, da ima koga mučiti i či- 
jim se mukama naslađivati.« 

A kad je došao Stjepan Radić, rekao je seljaku: 
»Brate, i ti si čovjek! I ti si stvoren na sliku i pri- 
liku Božju! I ti imaš pravo na ljudski život. U crk- 
vi slušaj popa, kad govori o vjeri i vjerskim isti- 
nama, a u politici misli svojom glavom i odlučuj 
sam svojom sudbinoml« Zar je onda čudo, što su 
neki popovi skočili protiv njega. 


Židovsko izrabljivanje. Kad je govor o židov- 
skom izrabljivanju, ne misli se pod tim na Židove 
kao narod, već na trgovce, izrabljivačke trgovce, 
kakvih nažalost ima i među kršćanskim svijetom i 
među našima ljudima. Riječ »židovsko izrabljiva- 
nje« nastala je od toga, što je velik dio trgovine 
u židovskim rukama. Da li je to zlo ili dobro, ne 
znam, a spominjem to samo zbog toga, što je kod 

nas u mojemu selu još pet godina nakon odlaska 
Židova- trgovca iz sela veliki dio naroda govorio, 
kad bi išao u zadružnu trgovinu: »Idem k Židovu«. 

Drugo je irgovina, drugo je izrabljivanje. Tr- 
govina je, kad se čovjek pošteno pogodi i pošteno 
plati. Neki vele, da i toga ne treba. Pogodba da 
može biti i ciganska, ali plaća poštena. I još nešio. 
U trgovini neki smatraju ono spreinošću, što drugi 
nepoštenjem. Pritom se osobito izrabljuje nužda, 
jer — jeftino kupiti, a skupo prodati, može se sa- 
mo onda, kad je drugi u nuždi, pa mora bilo pro- 
dati, bilo kupili, Izrabljivanje je, kad čovjeka na 
očigled varaju i okradaju, a on si ne može pomoći. 

Da spomenem samo jedan primjer. Za vrijeme 
iako zvanoga žiinoga zakona bila je cijena pše- 
nici 160 dinara. Sin mi je trebao ići u vojsku. Odla- 
zak se ne može odgoditi, ni ispričati, a za nj treba 
novca. Odakle? Plaće ni na tjedan, niti na mjesec, 
niti na godinu! Imao sam nekoliko metara pšenice, 


27 


koja mi je i kod kuće trebala, krvavo trebala. Jer, 
kod nas se u Podravini i kad rodi, ne jede pše- 
nica. Kad se jede pšenični kruh, to je velik blagdan. 
Obično se narod hrani takvim kruhom, koji su go- 
spoda iz Lige Naroda prozvala stočnom hranom. 

Za čitav naš kraj bio je ovlašten primati pše- 
nicu jedan trgovac u Koprivnici. I kupovao je. Kad 
sam ja došao, bilo je već puno dvorište kola. Ce- 
kali drugi, čekao i ja, dok dođem na red. I do- 
čekao. Gospodin upita: 

— Jeste li možda vagnuli kod kuće? 

— jesam — rekoh. — ima toliko. 

— Mogao bih vam vjerovati, ali ne moram. 
Meinite na vagu. 

Meinuo sam. Odrine zavor, gurne vagu nogom 
i veli: : 

— Nema! Eto toliko... 

Gledam, slušam, kao da me tko vodom po- 
lio. Ispred nosa mi oduzima dio moje muke. Ono, 
što bi i meni trebalo, krvavo trebalo. Možda upravo 
ona zica, koja su moja djeca, klas po klas, bo- 
sonoga .sabirala po tvrdom i bodljikavom strništu 
za najveće sunčane žege. 


— No, što me gledate? Ili u magazin ili na | 


kola! Nemam ja vremenal!... Vidite koliki ljudi če- 
kaju i davaju. Jeste li razumjeli? Čekaju i davaju. 

Tako je bilo kod žita, tako kod blaga, mlijeka, 
jaja, a najteže i najgore kod nesretnoga i od se- 
ljaka svega prokletoga novca, novca, kojega se- 
ljak uvijek ireba, a nikad nema. 

— Ili toliko kamata, ili nemal... 

Kad seljak pozajmljuje, misli, da štogod pri- 
kupi, otplati. »Ne ću dugo davati« — misli. — »Pro- 
dat ću to i to« — i potpiše mjenicu. A kad tamo, 

krepa blašče, potuče tuča, isuši suša, drugi zasite 
tržište, pojedu djeca, pa ni kamata, a kamo li ot- 
plate. Nema na selu čovjeka, koji ne bi o tom znao 
mnogo toga pripovijedati. Neki čitave romane. Kio, 
to je izrabljivanje! 


Činovnička samovolja. I najgori zakon bolji je 
od bezakonja. Zato se i veli, da je zakon sveti. No 
ako se veli, da je zakon svet, ne misli se time, da 
se nepravedni zakoni ne smiju kritizirati i tražili, 
da se izmijene. Ne! To je pače i dužnost svakoga 
pravoga čovjeka isto tako, kao i sam zakon pošti- 
vati. Učini li čovjek u tom nešto i protiv zakona, 
ne smije mu biti krivo, ako ga stigne kazna. 

No drugo je vršenje zakonskih odredaba, a 
drugo nečija samovolja. Kako su te samovolje te- 
ške, sigurno je tko i od vas iskusio. A koliko je 
toga iskusio narod!? Zloupotrebe uredovne vlasti. 
Neviršenja povjerene im dužnosti. Traženje neza- 
služene nagrade. Očite prevare. Pronevjerenja — 
tako je obična riječ, da se o pronevjerenju po na- 
šim općinama govori, kao o svakidašnjoj stvari. 

— Muž je kao vrba — poznata je riječ. Čovjek, 
koji živi na selu, sve to vidi, iskušava na svojim 
leđima, pa se, mora čuditi, kako je narod uza sve 
to još ostao živ. 

To su, eto, u glavnom bile misli vodilje kod 
osnuika seljačke stranke. To je bio nauk, koja su 
učili i propovijedali njezini osnivači i ideolozi. Pa 
kad su tomu nauku dodali i to, da država nije ništa 
iznad naroda, da smo to mi, da Hrvatska nije u 
gorama i dolinama, jezerima i morima, nego u ži- 
votu našega naroda, u nama samima, onda je se- 
ljak osjetio, da je to njegova stranka. Osjetio je, 


da treba da se slaže, da sebi međusobno' pomaže, 

da živi brat s bratom, susjed sa susjedom, selo sa 
selom, kotar s kotarom, grad sa selom, selo s gra- 
dom u uzajamnom razumijevanju i međusobnoj su- 
radnji, da se postigne ono, za čim svi težimo, što 
svi zajedno želimo: slobodnu hrvatsku domovinu, 
u njoj slobodan narod bez obzira na vjeru i na- 
rodnost. 

I zato nije nikakvo čudo, što je osnivače se- 
ljačke stranke narod razumio, pošao za njima, što 
ga od njih ništa više nije moglo otkinuti, što je 
do sada ostao vjeran toj nauci, što danas radi oko 
toga, da se ta nauka i provede u život. A da će 


se to postići, u to vjerujem ja, a zacijelo i mnogi 


od vas, koji ste danas došli ovamo. 

